Reactia vine la scurt timp dupa ce 16 parlamentari si sefi de filiale USR au contestat rezultatele Congresului de sambata, la care Dan Barna a fost ales presedinte, pe motiv ca ar fi existat incalcari ale statutului."Intr-un partid exista intotdeauna si viziuni minoritare sau viziuni de Opozitie, insa chestiunea aceasta a legitimitatii cred eu ca in mod practic nu mai poate fi invocata, in conditiile in care 70% din delegatii partidului au decis sa participe la Congresul de la Poiana Brasov si au si votat in acest sens, doua treimi dintre ei hotarand sa-mi acorde increderea pentru functia de presedinte. Deci aceasta chestiune a legitimitatii, zic eu, in momentul in care 70% dintre delegati s-au exprimat este una rezolvata in mod explicit", a declarat Dan Barna la RFI Romania.Presedintele USR face apel la dialog si subliniaza faptul ca partidul are acum "o conducere aleasa legitim", care este gata sa discute "toate problemele care au existat in partid"."USR a decis intr-un Congres perfect statutar. Ce voi face in perioada urmatoare va fi sa am dialoguri individuale cu fiecare dintre cei opt colegi parlamentari care au decis sa semneze acea scrisoare publica, sa discut cu acele filiale care au decis sa nu participe, sunt sase sau sapte filiale care au decis sa nu participe la Congres.Din 42 evident ca este o cifra mica, dar accept ca exista nemultumiri in partid si logica si necesitatea este cea a dialogului", a declarat Dan Barna.Intrebat cat de mare este riscul ca USR sa se rupa in perioada urmatoare, Dan Barna a raspuns: "Este un risc nesemnificativ, in opinia mea, pentru ca realitatea a aratat si experienta ultimelor luni a aratat ca in momentul in care exista dialog si in momentul in care discutam problemele fata in fata, problemele acestea interne inerente unui partid la inceput de drum, lucrurile functioneaza".